Tamim ibn Hamad al Taniy
Tamim ibn Hamad ibn Xalifa Ol Soniy (arabcha: تميم بن حمد بن خليفة آل ثاني) – 2013-yil 25-iyundan Qatar amiri va Qurolli Kuchlar Oliy bosh qoʻmondoni. Otasi Hamad ibn Xalifa Ol Soniy taxtdan voz kechganidan keyin amir boʻldi. Fors koʻrfazi hamkorlik kengashiga aʼzo davlatlardagi eng yosh hukmdor. Qatarda bir qancha davlat lavozimlarida ishlagan, mamlakatda sport va sogʻlom turmush tarzini targʻib qilish borasidagi saʼy-harakatlarning boshida turgan.